छ्योंदो धर्म
छ्योंदो धर्म ( उत्तर कोरिया में छोंदो धर्म लिखा जाता है; कोरियाई: 천도교; शाब्दिक अर्थ: स्वर्गीय मार्ग का धर्म) एक २०वीं सदी का कोरियाई सर्वेश्वरवादी धर्म है, जो १९वीं सदी के दोंग्हाक धार्मिक आंदोलन पर आधारित है, जिसकी स्थापना छोए जे-ऊ ने की थी और सोन ब्योंग-हि के तहत इसे संहिताबद्ध किया गया था। छ्योंदो धर्म की उत्पत्ति किसान विद्रोहों में हुई है जो १८१२ में जोस्योन राजवंश के दौरान शुरू हुई थी। छ्योंदो धर्म में कोरियाई ओझावाद के तत्व शामिल हैं। यह वर्तमान दुनिया में व्यक्तिगत विकास और सामाजिक कल्याण पर ज़ोर देता है। विभाजित आंदोलनों में सुवुन धर्म और बोछ्योन धर्म शामिल हैं।